Նախևառաջ Վրաստանի քաղաքացիների՝ արտասահմանում մնալու ժամանակը սահմանափակվում է 90 օրով՝ 180 օրվա ընթացքում: Բացի դա, նրանք չունեն աշխատելու հնարավորություն և պայմանը խախտելու դեպքում արժանանալու են անխուսափելի պատժի՝ գումարային տուգանք՝ 3000 եվրո, որին անմիջապես հետևելու է 5 տարի շարունակ դեպի ԵՄ երկրներ առանց մուտքի իրավունքի արտաքսումը: 3000 եվրոն Եվրոպայում էլ բավական պատկառելի գումար է, իսկ Վրաստանի շարքային քաղաքացու համար դա մի ամբողջ կարողություն է: Ինչ վերաբերում է Եվրոմիության երկրներ բարեհաջող մուտքի նախապայմանին, ապա Վրաստանի քաղաքացին իր մոտ պիտի ունենա ապահովագրություն, հյուրանոցային ամրագրում (կամ էլ բնակության հասցեի հաստատում) և հետդարձի տոմս, ինչպես նաև օրական 50 եվրո՝ ԵՄ միության երկրներում ու Շենգենյան տարածքներում ապրելու համար: Իսկ այդ բոլոր պայմաններն արդեն ժպիտ են առաջացնում: Վրաստանի քաղաքացին օրական այդ 50 եվրոն ունենալու դեպքում իր երկիրը չէր լքի, որովհետև այստեղ կյանքը մի քանի անգամ ավելի էժան է, քան Եվրոպայում, և այդ գումարով մարդն իրեն դրախտում կարող էր զգալ՝ գտնվելով հարազատ երկրում: